Минск

Минск (бел. Мінск) — Белоруссилэн шоркарез, Минск улослэн но ёрослэн административной центрез. Кар Минск ёросэ уг пыры, малы ке шуоно нимаз административно-территориальной единица луэ. Пусъемын Город-герой нимын. Минскын интыяське СНГ-лэн штаб-квартираез. Европаысь каръёс пӧлын улӥсьёслэн лыдзыя со 10-тӥ интыын, нош ЕАЭС-ын - 3-тӥ. Быдӟалаез 348,84 квадрат иськем, улӥсьёсыз - 1 941 сюрс мурт (2015-тӥ ар кутсконлы). Нимызлэн кылдэмез Малпан вань, Минсклэн нимыз Меня (Менка) шур ним бордысь потӥз шуыса. Меня шур ним кылдыны быгатӥз индоевропейской *men - «покчи» бордысь. Но рос-прос сое вераны уг луы, малы ке шуоно мен- (ман-) кылвыжы финн-угор кылъёсын но пумиське: мансиысь "манья" - «пичи шур» (мань - «покчи, пичи», я — «шур»). «Мѣньскъ», «Мѣнескъ», «Мѣнскъ» ним пумиське вашкала летописьёсын, бергес - «Меньск», «Менеск», «Менск» шуыса кутӥське ни.